CELEX: 62021TN0743
Language: et
Date: 2021-11-22 00:00:00
Title: Kohtuasi T-743/21: 22. novembril 2021 esitatud hagi – Ryanair versus komisjon

24.1.2022   
            
            
               ET
            
            
               Euroopa Liidu Teataja
            
            
               C 37/50
            
         
      22. novembril 2021 esitatud hagi – Ryanair versus komisjon
      (Kohtuasi T-743/21)
      (2022/C 37/65)
      Kohtumenetluse keel: inglise
      
         Pooled
      
      
         Hageja: Ryanair DAC (Swords, Iirimaa) (esindajad: advokaadid E. Vahida, F-C. Laprévote, V. Blanc, D. Pérez de Lamo, S. Rating ja I.-G. Metaxas-Maranghidis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja 16. juuli 2012. aasta otsus riigiabi asjas SA. 57369 (2020/N) – Portugal – Rescue aid to TAP SGPS; (1)
                  
               
            
                  —
               
               
                  mõista kohtkulud välja kostjalt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et kostja rikkus õigusnormi ja tegi ilmse hindamisvea, kui ta väitis, et asjaomane riigiabi kuulub päästmis- ja ümberkorraldamissuuniste esemelisse kohaldamisalasse, määramata nõuetekohaselt kindlaks, kas hageja raskused on nendega ise toime tulemiseks liiga tõsised ja kas need on olemuslikud või tulenevad omavolilisest kulude paigutusest kontsernis, kuhu ta kuulub.
               
            
                  2.
               
               
                  Teine väide, et kostja kohaldas vääralt ELTL artikli 107 lõike 3 punkti c. Väidetavalt rikkus kostja õigusnorme ja tegi ilmseid hindamisvigu, kui ta vaatas läbi kokkusobivustingimuse, et abi peab aitama kaasa ühistes huvides oleva eesmärgi saavutamisele, täitmist ja andis hinnangu päästeabi sobivusele ja proportsionaalsusele ning selle negatiivsele mõjule.
               
            
                  3.
               
               
                  Kolmas väide, et vaidlustatud otsus rikub diskrimineerimiskeelu ja teenuste osutamise vabaduse põhimõtteid (mida lennutranspordi suhtes kohaldatakse määrusega (EÜ) nr 1008/2008 (2)) ning asutamisvabaduse põhimõtet.
               
            
                  4.
               
               
                  Neljas väide, et vaatamata tõsistele raskustele jättis Euroopa Komisjon ametliku uurimismenetluse algatamata ja rikkus hageja menetlusõigusi.
               
            
                  5.
               
               
                  Viies väide, et kostja rikkus oma põhjendamiskohustust, mis tuleneb ELTL artikli 296 lõikest 2.
               
            
         (1)  ELT 2021, C 345, lk 1.
      
         (2)  Euroopa Parlamendi ja nõukogu 24. septembri 2008. aasta määrus (EÜ) nr 1008/2008 ühenduses lennuteenuste osutamist käsitlevate ühiseeskirjade kohta (uuestisõnastamine) (EMPs kohaldatav tekst) (ELT 2008, L 293, lk 3–20).